stanford-oval/wikipedia huggingface dataset:
โรงเรียนอัสสัมชัญลำปาง
เกียรติประวัติของโรงเรียน

1. โรงเรียนได้รับมาตรฐานคุณภาพการศึกษา จากสำนักงานคณะกรรมการการศึกษาเอกชน กระทรวงศึกษาธิการ ระดับก่อนประถมศึกษา ระดับมัธยมศึกษา ตั้งแต่ปีการศึกษา 2543 ถึง ปีการศึกษา 2547
2. โรงเรียนรางวัลชนะเลิศระดับจังหวัด ระดับประถมศึกษาขนาดใหญ่ และระดับมัธยมศึกษาขนาดกลาง เพื่อรับรางวัลพระราชทานปีการศึกษา 2544
3. วงโยธวาทิตของโรงเรียนได้รับรางวัลเหรียญทอง จากการประกวดคอนเสิร์ตแบนด์นักเรียนแห่งประเทศไทย ครั้งที่ 3 ประจำปีการศึกษา 2544
4. วงโยธวาทิตของโรงเรียนได้รับรางวัลรองชนะเลิศ ถ้วยพระราชทานพระบาทสมเด็จพระปรมินทรมหาภูมิพลอดุลยเดช และรางวัลความสามารถระดับเหรียญทอง ในการประกวดวงคอนเสิร์ตแบนด์นักเรียนแห่งประเทศไทย ชิงถ้วยพระราชทานพระบาทสมเด็จพระปรมินทรมหาภูมิพลอดุลยเดช
5. วงโยวาทิตโรงเรียนได้รับรางวัลชนะเลิศ ถ้วยพระราชทานสมเด็จพระบรมโอรสาธิราชฯ สยามมกุฎราชกุมาร รางวัลความสามารถระดับเหรียญทอง รางวัลความสามารถ ดีเด่นประจำวัน และ รางวัลชนะเลิศการบรรเลงดนตรีสนามดีเด่น ในการประกวดวงโยธวาทิต นักเรียน นิสิต นักศึกษาชิงถ้วยพระราชทานฯ ครั้งที่ 21 ประจำปีพุทธศักราช 2545
6. วงโยธวาทิตโรงเรียนได้รับรางวัลรองชนะเลิศ ชิงถ้วยพระราชทานพระบาทสมเด็จพระปรมินทรมหาภูมิพลอดุลยเดช ในการประกวดดุริยางค์เครื่องเป่านานาชาติ ครั้งที่ 4 ประจำปีพุทธศักราช 2547
7. วงโยธวาทิตได้รับรางวัลความสามารถระดับเหรียญทอง ในการประกวดวงโยธวาทิตนักเรียนแห่งประเทศไทย ชิงถ้วยพระราชทาน ครั้งที่ 8 ประจำปีพุทธศักราช 2547
8. วงโยธวาทิตได้รับรางวัลชนะเลิศ ถ้วยพระราชทานพระบาทสมเด็จพระปรมินทรมหาภูมิพลอดุลยเดช ในการประกวดดุริยางค์เครื่องเป่านานาชาติ ครั้งที่ 6 ประจำปีพุทธศักราช 2547
9. วงโยธวาทิตได้รับรางวัลรองชนะเลิศ และ รางวัลความสามารถระดับเหรียญทอง ในการประกวดวงโยธวาทิตนักเรียนแห่งประเทศไทย ชิงถ้วยพระราชทานฯ ครั้งที่ 10 ประจำปีพุทธศักราช 2548
10. วงโยธวาทิตได้รับรางวัลความสามารถระดับเหรียญทอง ประเภทนั่งบรรเลง จากการประกวดวงโยธวาทิต ประเภทนั่งบรรเลง ระดับมัธยมศึกษาเขตภาคเหนือ และรองชนะเลิศอันดับ 2 ระดับประเทศ จากการแข่งขันวงโยธวาทิตประเภทนั่งบรรเลง ประจำปีพุทธศักราช 2549
11. โรงอาหารมาตรฐานระดับดีมาก จากกรมอานมัย กระทรวงศึกษาธิการ
12. โรงเรียนกิจกรรมดีเด่นระดับเหรียญทอง "กิจกรรมโยคะมหัศจรรย์" จาก สำนักงานเขตพื้นที่การศึกษาลำปาง เขต 1
13. รางวัลโรงเรียนพระราชทาน ระดับก่อนประถมศึกษาขนาดใหญ่ ของกระทรวงศึกษาธิการ 2548
14. รางวัลพระราชทานห้องสมุดดีเด่น ของสมาคมห้องสมุดแห่งประเทศไทย
15. รางวัลชนะเลิศระดับเหรียญทอง โรงเรียนส่งเสริมสุขภาพดีเด่น จากมาตรฐานสุขภิบาล กรมอนามัย
16. อัสสัมชัญเนอสเซอรี่ ได้รับการรับรองมาตรฐานศูนย์เด็กเล็กน่าอยู่ระดับ ดีมาก จาก สำนักงานสาธารณสุขจังหวัดลำปาง ประจำปีพุทธศักราช 2551
โรงแรมผี หนีไปพักร้อน

| โรงแรมผี หนีไปพักร้อน |
| --- | --- |

กำกับ: เกนดี้ ทาร์ทาคอฟสกี
บทภาพยนตร์:   ปีเตอร์ เบย์แนม  โรเบิร์ต สมิเกล 
เนื้อเรื่อง:   ทอดด์ เดอรัม  แดน เฮกแมน  เควิน เฮกแมน 
อำนวยการสร้าง: มิเชล เมอร์ด็อกก้า
นักแสดงนำ:   อดัม แซนด์เลอร์  แอนดี แซมเบิร์ก  เซลีนา โกเมซ  เควิน เจมส์  ฟราน เดรสเชอร์  สตีฟ บูเซมี  มอลลี่ แชนนอน  เดวิด สเปด  ซีโล่ กรีน 
ตัดต่อ: แคทเธอรีน แอปเปิ้ล
ดนตรีประกอบ: มาร์ค มาเธอร์สโบ
บริษัทผู้สร้าง:   โคลัมเบียพิคเจอร์ส  โซนี่พิคเจอร์สแอนิเมชัน  โซนี่พิคเจอร์สอิมเมจเวิร์คส์ (บริการแอนิเมชั่น)  
ผู้จัดจำหน่าย: โซนี่ พิคเจอร์ส รีลีส
วันฉาย:   8 กันยายน ค.ศ. 2012 (2012-09-08) (TIFF)  28 กันยายน ค.ศ. 2012 (2012-09-28) (สหรัฐ) 
ความยาว: 91 นาที
ประเทศ:  สหรัฐ
ภาษา: อังกฤษ
ทุนสร้าง: $85 ล้าน
ทำเงิน: $358.4 ล้าน
ต่อจากนี้: โรงแรมผี หนีไปพักร้อน 2 (2015)
โรงแรมผี หนีไปพักร้อน (อังกฤษ: Hotel Transylvania) เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2012 ผลิตโดย โคลัมเบียพิคเจอร์ส ภาพยนตร์กำกับโดย เกนดี้ ทาร์ทาคอฟสกี และแสดงนำโดย อดัม แซนด์เลอร์, แอนดี แซมเบิร์ก, เซลีนา โกเมซ, เควิน เจมส์, ฟราน เดรสเชอร์, สตีฟ บูเซมี, มอลลี่ แชนนอน, เดวิด สเปด และซีโล่ กรีน
ตัวละครและเสียงพากย์

อดัม แซนด์เลอร์ รับบท เคานต์ "แดรก" แดรกคูลา (Count "Drac" Dracula)
แอนดี แซมเบิร์ก รับบท โจนาธาน "จอห์นนี่" ลอราน (Jonathan "Johnny" Loughran)
เซลีนา โกเมซ รับบท เมวิส แดรกคูลา (Mavis Dracula)
เควิน เจมส์ รับบท แฟรงเกนสไตน์ (Frankenstein)
สตีฟ บูเซมี รับบท เวย์น (Wayne)
ซีโล่ กรีน รับบท เมอร์เรย์ (Murray)
ฟราน เดรสเชอร์ รับบท ยูนิซ (Eunice)
มอลลี่ แชนนอน รับบท แวนด้า (Wanda)
เดวิด สเปด รับบท กริฟฟิน (Griffin)
จอน โลวิตซ์ รับบท กาซีโมโด วิลสัน (Quasimodo Wilson)
คริส พาร์เนล รับบท มิสเตอร์ ฟลาย (Mr. Fly)
แจ็กกี้ แซนด์เลอร์ รับบท มาร์ธา (Martha)
ร็อบ ริกเกิล รับบท Skeleton Husband
พอล บริทเทน รับบท มิสเตอร์ กูลิแกน (Mr. Ghouligan)
การตอบรับ

รอตเทนโทเมโทส์รายงานว่าร้อยละ 45 ของผู้วิจารณ์ 145 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.4 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 47 เต็ม 100 คะแนน ซึ่งประเมินโดยผู้วิจารณ์ 32 คน
แหล่งข้อมูลอื่น

เว็บไซต์ทางการ
โรงแรมผี หนีไปพักร้อน ที่บิกการ์ตูนเดตาเบส
โรงแรมผี หนีไปพักร้อน ที่อินเทอร์เน็ตมูวีเดตาเบส
โรงแรมผี หนีไปพักร้อน ที่รอตเทนโทเมโทส์
โรงแรมผี หนีไปพักร้อน ที่เมทาคริติก
โรงแรมผี หนีไปพักร้อน ที่บ็อกซ์ออฟฟิศโมโจ
โรงแรมผี หนีไปพักร้อน ที่ออลมูวี
โรงแรมผี หนีไปพักร้อน ที่ฟิล์มอะฟินนีตี
โรงแรมผี หนีไปพักร้อน ที่สยามโซน
| ด ค กโรงแรมผี หนีไปพักร้อน |
| --- | --- |
ภาพยนตร์:  โรงแรมผี หนีไปพักร้อน (2012)  2 (2015)  3: ซัมเมอร์หฤหรรษ์ (2018)  เปลี่ยนร่างไปป่วนโลก (2022) 
ละครโทรทัศน์:  โรงแรมผีหนีไปพักร้อน: เดอะซีรีส์ (2017–2020) ตอน 
เกี่ยวข้อง:  ตัวละคร  "I'm in Love with a Monster"  "I See Love" 
  หมวดหมู่
โรดทาวน์

| โรดทาวน์ Road Town |
| --- | --- |
เมือง
ทิวทัศนเมืองโรดทาวน์
ที่ตั้งของโรดทาวน์ในหมู่เกาะบริติชเวอร์จิน
พิกัด: 18°25′53″N 64°37′23″W﻿ / ﻿18.43139°N 64.62306°W﻿ / 18.43139; -64.62306
ประเทศ:  สหราชอาณาจักร
ดินแดนโพ้นทะเลของบริเตน:  หมู่เกาะบริติชเวอร์จิน
เกาะ: ทอร์โทลา
ความสูง: 10 เมตร (30 ฟุต)
ประชากร (2012)
 • ทั้งหมด: 12,603 คน
รหัสไปรษณีย์: VG1110
โรดทาวน์ (อังกฤษ: Road Town) ตั้งอยู่บนบริเวณกลางชายฝั่งทางใต้เกาะทอร์โทลา เป็นเมืองหลวงของหมู่เกาะบริติชเวอร์จิน ซึ่งเป็นดินแดนโพ้นทะเลของบริเตน ใน ค.ศ. 2018 เมืองนี้มีประชากรประมาณ 15,000 คน
ชื่อเมืองมาจากศัพท์ทางการเดินเรือ "The Roads" (บริเวณนอกอ่าวที่เรือสมารถทอดสมอได้)
ประวัติ

เมืองแห่งนี้มีประวัติศาสตร์มากมาย ในวันที่ 1 สิงหาคม ค.ศ. 1834 มีการอ่านแถลงการณ์ปลดปล่อยทาสให้เป็นอิสระ ถึงแม้ว่าทาสจะถูกยกเลิกอย่างเป็นทางการแล้วในปี ค.ศ. 1807 ในปี ค.ศ. 1853 ได้มีการก่อจลาจลเนื่องจากการขึ้นภาษีวัว กลุ่มผู้ก่อจลาจลจึงได้เผาเมืองนี้ รวมถึงแหล่งเกษตรกรรมส่วนใหญ่บนเกาะ
แหล่งข้อมูลอื่น

article from Encyclopædia Britannica
Real Travel/Frommer's Travel Guide to Road Town
โรทันดาห้าเหลี่ยม

โรทันดาห้าเหลี่ยม
โรทันดาห้าเหลี่ยม (อังกฤษ: pentagonal rotunda) เป็นทรงหลายหน้า (polyhedron) ที่เกิดจากการผ่าครึ่งของทรงสามสิบสองหน้า (icosidodecahedron) ทำให้มีหน้ารูปสามเหลี่ยมด้านเท่า 10 หน้า หน้ารูปห้าเหลี่ยมปรกติ 6 หน้า และหน้ารูปสิบเหลี่ยมปรกติตรงรอยตัด 1 หน้า รวม 17 หน้า ทรงนี้มี 20 จุดยอด 35 ขอบ และเป็นทรงตันจอห์นสันหมายเลข 6 (Johnson solid: J6) และเมื่อกล่าวถึงคำว่า "โรทันดา" ขึ้นมาลอยๆ จะมีความหมายโดยนัยเป็นรูปทรงนี้
ดูเพิ่ม

ลำดับทรงตันจอห์นสัน
คิวโพลาห้าเหลี่ยม (pentagonal cupola: J5)
พีระมิดสามเหลี่ยมอีลองเกต (elongated triangular pyramid: J7)
แหล่งข้อมูลอื่น

เอริก ดับเบิลยู. ไวส์สไตน์, "Pentagonal rotunda" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
โรบล็อกซ์คอร์ปอเรชั่น

สำหรับแพลตฟอร์มเกมออนไลน์หลายผู้เล่นในความดูแลของบริษัทนี้ ดูที่ โรบล็อกซ์
| --- | --- |
โลโก้โรบล็อกซ์ ตั้งแต่ปี พ.ศ. 2565
สำนักงานใหญ่ในซานมาเตโอ เมื่อตุลาคม พ.ศ. 2566
ประเภท: มหาชน
การซื้อขาย: เอ็นวายเอสอี: RBLX (Class A) Russell 1000 component
ISIN: [https://isin.toolforge.org/?language=en&isin=US7710491033 US7710491033]
อุตสาหกรรม: วิดีโอเกม
ก่อตั้ง: พ.ศ. 2547; 20 ปีที่แล้ว (2547) ที่ เมนโลพาร์ก, รัฐแคลิฟอร์เนีย, สหรัฐ
ผู้ก่อตั้ง: เดวิด บาสซุกกี เอริค แคสเซล
สำนักงานใหญ่: ซานมาเตโอ, รัฐแคลิฟอร์เนีย, สหรัฐ
บุคลากรหลัก: เดวิด บาสซุกกี (CEO)
ผลิตภัณฑ์: โรบล็อกซ์, กิลเด็ด
รายได้:  US$2.80 พันล้าน (2566)
รายได้จากการดำเนินงาน:  US$−1.26 พันล้าน (2566)
รายได้สุทธิ:  US$−1.16 พันล้าน (2566)
สินทรัพย์:  US$6.17 พันล้าน (2566)
ส่วนของผู้ถือหุ้น:  US$76.3 ล้าน (2566)
พนักงาน: 2,457 (2566)
บริษัทในเครือ: Bash Video Guilded, Inc. Loom.ai PacketZoom Hamul TriplePlay Byfron Technologies Speechly
เว็บไซต์: corp.roblox.com
เชิงอรรถ / อ้างอิง 
โรบล็อกซ์คอร์ปอเรชั่น (อังกฤษ: Roblox Corporation) เป็นบริษัทผู้พัฒนาวิดีโอเกมสัญชาติอเมริกัน ที่ตั้งอยู่ในเมืองซานมาเตโอ, รัฐแคลิฟอร์เนีย บริษัทก่อตั้งขึ้นใน พ.ศ. 2547 โดยเดวิด บาสซุกกี และเอริค แคสเซล บริษัทเป็นผู้พัฒนาแพลตฟอร์มเกมออนไลน์อย่างโรบล็อกซ์ซึ่งเปิดตัวใน พ.ศ. 2549 ข้อมูลเมื่อ 31 ธันวาคม พ.ศ. 2566 โรบล็อกซ์คอร์ปอเรชั่นปัจจุบันมีพนักงานมากกว่า 2,400 คน
แหล่งข้อมูลอื่น

เว็บไซต์ทางการ
ข้อมูลทางด้านธุรกิจของ โรบล็อกซ์คอร์ปอเรชั่น:
กูเกิล
การยื่นเอกสารต่อ ก.ล.ต. สหรัฐ
ยาฮู!
โรทันดาห้าเหลี่ยมไจโรอีลองเกต

โรทันดาห้าเหลี่ยมไจโรอีลองเกต
โรทันดาห้าเหลี่ยมไจโรอีลองเกต (อังกฤษ: gyroelongated pentagonal rotunda) เป็นทรงหลายหน้า (polyhedron) ที่เกิดจากการนำโรทันดาห้าเหลี่ยม (pentagonal rotunda: J6) มาต่อเข้ากับแอนติปริซึมสิบเหลี่ยม (decagonal antiprism) ที่ฐานรูปสิบเหลี่ยม ทำให้มีหน้ารูปสามเหลี่ยมด้านเท่า 30 หน้า หน้ารูปห้าเหลี่ยมปรกติ 6 หน้า และหน้ารูปสิบเหลี่ยมปรกติ 1 หน้า รวม 37 หน้า รูปทรงนี้มี 30 จุดยอด 65 ขอบ และเป็นทรงตันจอห์นสันหมายเลข 25 (Johnson solid: J25) และมีรูปร่างเหมือนไบโรทันดาห้าเหลี่ยมไจโรอีลองเกต (gyroelongated pentagonal birotunda: J48) ที่ตัดโรทันดาห้าเหลี่ยมข้างหนึ่งออกไป
ดูเพิ่ม

ลำดับทรงตันจอห์นสัน
คิวโพลาห้าเหลี่ยมไจโรอีลองเกต (gyroelongated pentagonal cupola: J24)
ไจโรไบแฟสติเจียม (gyrobifastigium: J26)
แหล่งข้อมูลอื่น

เอริก ดับเบิลยู. ไวส์สไตน์, "Gyroelongated pentagonal rotunda" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
โรงไฟฟ้านิวเคลียร์ฟูกูชิมะแห่งที่หนึ่ง

| โรงไฟฟ้านิวเคลียร์ฟูกูชิมะแห่งที่หนึ่ง |
| --- | --- |
ภาพถ่ายเมื่อปี 2007 ก่อนเกิดแผ่นดินไหวในปี 2011
th
ประเทศ: ประเทศญี่ปุ่น
ที่ตั้ง: โอกูมะ จังหวัดฟูกูชิมะ
พิกัด: 37°25′23″N 141°01′59″E﻿ / ﻿37.42306°N 141.03306°E﻿ / 37.42306; 141.03306
สถานะ: Being decommissioned
เริ่มสร้าง: 25 กรกฎาคม ค.ศ. 1967 (1967-07-25)
เริ่มโครงการ: 26 มีนาคม ค.ศ. 1971 (1971-03-26)
ปลดระวาง: 31 มกราคม ค.ศ. 2014 (2014-01-31)
ผู้ดำเนินการ: บริษัทพลังงานไฟฟ้าโตเกียว (เทปโก้)
โรงไฟฟ้านิวเคลียร์
ประเภทเครื่องปฏิกรณ์: BWR
Reactor supplier: เจเนอรัลอิเล็กทริก โทชิบา ฮิตาชิ
ความสามารถในการผลิตไฟฟ้า


Units cancelled: 2 × 1,380 MW
Units decommissioned: 1 × 460 MW (หน่วยที่ 1) 4 × 784 MW (หน่วยที่ 2, 3, 4 และ 5) 1 × 1,100 MW (หน่วยที่ 6)
กำลังการผลิตติดตั้งรวม: 5,306 MW (1979–2011)
แหล่งข้อมูลอื่น
เว็บไซต์: www.tepco.co.jp/en/nu/press/f1-np/index-e.html
คอมมอนส์: มีสื่อที่เกี่ยวข้องอยู่ที่คอมมอนส์
โรงไฟฟ้านิวเคลียร์ฟูกูชิมะแห่งที่หนึ่ง (อังกฤษ: Fukushima Nuclear Power Plant; ญี่ปุ่น: 福島第一原子力発電所; โรมาจิ: Fukushima Dai-Ichi Genshiryoku Hatsudensho) เป็นโรงไฟฟ้านิวเคลียร์ซึ่งตั้งอยู่ในเมืองโอกูมะ อำเภอฟูตาบะ จังหวัดฟูกูชิมะ ประเทศญี่ปุ่น โดยมีเครื่องปฏิกรณ์สำหรับผลิตไฟฟ้าหกหน่วย รวมกำลัง 4.7 กิกะวัตต์ โรงไฟฟ้าแห่งนี้เป็นหนึ่งใน 15 โรงไฟฟ้านิวเคลียร์ขนาดใหญ่ที่สุดในโลก และเป็นโรงไฟฟ้านิวเคลียร์แห่งแรกซึ่งได้รับการก่อสร้างและบริหารจัดการทั้งหมดโดยบริษัทพลังงานไฟฟ้าโตเกียว (TEPCO)
เมื่อเดือนมีนาคม พ.ศ. 2554 จากเหตุแผ่นดินไหวและคลื่นสึนามิถล่มเซ็นได รัฐบาลญี่ปุ่นได้ประกาศ "ภาวะฉุกเฉินพลังงานนิวเคลียร์" และอพยพผู้อยู่อาศัยในรัศมี 20 กิโลเมตรออกจากพื้นที่ เจ้าหน้าที่คณะกรรมการความปลอดภัยนิวเคลียร์ของญี่ปุ่นออกมาระบุว่าทางการกังวลว่าอาจมีความเป็นไปได้ที่แท่งเชื้อเพลิงในเครื่องปฏิกรณ์นิวเคลียร์อาจหลอมละลาย
อุบัติเหตุนิวเคลียร์ พ.ศ. 2554

บทความหลัก: ภัยพิบัตินิวเคลียร์ฟูกูชิมะแห่งที่หนึ่ง
เมื่อวันที่ 11 มีนาคม พ.ศ. 2554 เกิดแผ่นดินไหวซึ่งวัดความรุนแรงได้ 9.0 แมกนิจูด เมื่อเวลาราว 14.46 น. ตามเวลามาตรฐานญี่ปุ่น นอกชายฝั่งตะวันออกเฉียงเหนือของญี่ปุ่น เครื่องปฏิกรณ์ที่ 4, 5 และ 6 ถูกปิดตัวลงก่อนหน้าที่จะเกิดแผ่นดินไหวเพื่อการบำรุงรักษาตามกำหนด ส่วนเครื่องปฏิกรณ์ที่เหลือถูกปิดลงอัตโนมัติหลังจากเกิดแผ่นดินไหว แต่คลื่นสึนามิที่เกิดขึ้นตามมาได้เข้าท่วมโรงไฟฟ้า ทำให้เครื่องกำเนิดไฟฟ้าฉุกเฉินซึ่งใช้สำหรับทำงานปั๊มทำความเย็นและควบคุมเตาปฏิกรณ์ ความเสียหายจากอุทกภัยและแผ่นดินไหวทำให้ความช่วยเหลือจากที่อื่นไม่สามารถเข้ามาถึงได้ อีกหลายวันต่อมามีหลักฐานว่าแกนปฏิกรณ์บางส่วนหลอมละลายในเครื่องปฏิกรณ์ที่ 1, 2 และ 3 การระเบิดของไฮโดรเจนทำลายวัสดุใช้หุ้มส่วนบนของอาคารซึ่งเป็นที่ตั้งของเครื่องปฏิกรณ์ที่ 1 และ 3 แรงระเบิดได้ทำลายอาคารคลุมเตาปฏิกรณ์ที่ 2 และเกิดเพลิงไหม้อย่างรุนแรงที่เครื่องปฏิกรณ์ที่ 4
ภาพตัดขวางของเครื่องปฏิกรณ์ BWR Mark I containment ที่ใช้ในหน่วยที่ 1 ถึง 5 โดยมีองค์ประกอบสำคัญคือ drywell (11), wetwell (18), spent fuel area (5)
โรทันดาห้าเหลี่ยมอีลองเกต

โรทันดาห้าเหลี่ยมอีลองเกต
โรทันดาห้าเหลี่ยมอีลองเกต (อังกฤษ: elongated pentagonal rotunda) เป็นทรงหลายหน้า (polyhedron) ที่เกิดจากการนำโรทันดาห้าเหลี่ยม (pentagonal rotunda: J6) มาต่อเข้ากับปริซึมสิบเหลี่ยม (decagonal prism) ที่ฐานรูปสิบเหลี่ยม ทำให้มีหน้ารูปสามเหลี่ยมด้านเท่า 10 หน้า หน้ารูปสี่เหลี่ยมจัตุรัส 10 หน้า หน้ารูปห้าเหลี่ยมปรกติ 6 หน้า และหน้ารูปสิบเหลี่ยมปรกติ 1 หน้า รวม 27 หน้า รูปทรงนี้มี 30 จุดยอด 55 ขอบ และเป็นทรงตันจอห์นสันหมายเลข 21 (Johnson solid: J21) และมีรูปร่างเหมือนออร์โธไบโรทันดาห้าเหลี่ยมอีลองเกต (elongated pentagonal orthobirotunda: J42) ที่ตัดโรทันดาห้าเหลี่ยมข้างหนึ่งออกไป
ดูเพิ่ม

ลำดับทรงตันจอห์นสัน
คิวโพลาห้าเหลี่ยมอีลองเกต (elongated pentagonal cupola: J20)
คิวโพลาสามเหลี่ยมไจโรอีลองเกต (gyroelongated triangular cupola: J22)
แหล่งข้อมูลอื่น

เอริก ดับเบิลยู. ไวส์สไตน์, "Elongated pentagonal rotunda" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
โรซา

โรซา หรือ โรซ่า (อังกฤษ: Rosa) สามารถหมายถึง
บุคคล

โรซา (ชื่อ) - ชื่อต้นของบุคคล
โรซา (นามสกุล) - นามสกุลของบุคคล
ตัวละครในบันเทิงคดี

โรซา (โปเกมอน) - ตัวละครจากเรื่องโปเกมอน แบล็ก2และไวต์2
โรซา (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
โรซ่า คาซากรานเด้ - ตัวละครจากเรื่องเดอะลาวด์เฮาส์และเดอะคาซากรานเด้ส์
อุชิโรมิยะ โรซ่า - ตัวละครจากเรื่องอุมิเนะโกะโนะนะกุโคะโระนิ
ดูเพิ่ม

โรส
โรดบล็อก (มีนาคม 2016)

ดับเบิลยูดับเบิลยูอี โรดบล็อก (อังกฤษ: WWE Roadblock) เป็นการแสดงมวยปล้ำอาชีพทางดับเบิลยูดับเบิลยูอี เน็ตเวิร์ค จัดโดย ดับเบิลยูดับเบิลยูอี (WWE) วันที่ 12 มีนาคม ค.ศ. 2016 ที่สนามริโค คอลิเซียม เมืองโทรอนโต, รัฐออนแทรีโอ, แคนาดา
ผล

| ลำดับ |  | กำหนด | เวลา |
| --- | --- | --- | --- |
| 1D | Mark Henry ชนะ Randy Sharp | Singles match | 03:35 |
| 2D | Goldust ชนะ Viktor (with Konnor) | Singles match | 06:44 |
| 3 | The New Day (Big E and Kofi Kingston) (c) (with Xavier Woods) ชนะ The League of Nations (Sheamus and King Barrett) | Tag team match for the WWE Tag Team Championship | 09:49 |
| 4 | Chris Jericho ชนะ Jack Swagger โดยซับมิสชั่น | Singles match | 07:54 |
| 5 | The Revival (Scott Dawson and Dash Wilder) (c) ชนะ Enzo and Cass (with Carmella) | Tag team match for the NXT Tag Team Championship | 10:17 |
| 6 | Charlotte (c) (with Ric Flair) ชนะ Natalya | Singles match for the WWE Divas Championship | 13:37 |
| 7 | Brock Lesnar (with Paul Heyman) ชนะ The Wyatt Family (Bray Wyatt and Luke Harper) | 2-on-1 Handicap match | 04:03 |
| 8 | Sami Zayn ชนะ Stardust | Singles match | 12:33 |
| 9 | Triple H (c) ชนะ Dean Ambrose | Singles match for the WWE World Heavyweight Championship | 24:43 |
  (c) – หมายถึงเจ้าของเข็มขัดแชมป์ก่อนเริ่มแข่งขัน  D – หมายถึงเป็นแมทช์การปล้ำก่อนรายการ
แหล่งข้อมูลอื่น

WWE Roadblock Official Website
โรบิน เวเกิร์ต

| โรบิน เวเกิร์ต |
| --- | --- |
เกิด:  (1969-07-07) กรกฎาคม 7, 1969 (55 ปี) วอชิงตัน ดี.ซี., สหรัฐ
การศึกษา: มหาวิทยาลัยเบรนดิส   มหาวิทยาลัยนิวยอร์ก
อาชีพ: นักแสดง
ปีปฏิบัติงาน: 1998–ปัจจุบัน
โรบิน เวเกิร์ต (อังกฤษ: Robin Weigert; เกิด 7 กรกฎาคม พ.ศ. 2512) เป็นนักแสดงโทรทัศน์และภาพยนตร์ชาวอเมริกัน เธอมีชื่อเสียงจากการรับบท คาลามิตี เจน ในละครชุดทางโทรทัศน์เรื่อง เดดวูด (2547-2549) ซึ่งเธอได้รับการเสนอชื่อเข้าชิงรางวัล Primetime Emmy สาขานักแสดงสมทบหญิงยอดเยี่ยมในละครดราม่าในปี พ.ศ. 2547
โรงเรียนแม่จันวิทยาคม

| โรงเรียนแม่จันวิทยาคม Maechan Witthayakhom School> ข้อมูล |
| --- | --- |
ชื่ออื่น: ม.จ.ว. (M.W.K.)
ประเภท: โรงเรียนมัธยมศึกษาขนาดใหญ่พิเศษ
คำขวัญ: นตฺถิ ปญฺญาสมา อาภา (แสงสว่างเสมอด้วยปัญญาไม่มี) 
สถาปนา: 19 มีนาคม  2502
ผู้ก่อตั้ง: กระทรวงศึกษาธิการ
เขตการศึกษา: สำนักงานคณะกรรมการการศึกษาขั้นพื้นฐาน
รหัส: 1008570701
ผู้อำนวยการ: นายอดุลย์  นันท์บัญชา
ระดับปีที่จัดการศึกษา: มัธยมศึกษาปีที่ 1—6 สหศึกษา
สี:   เหลือง หมายถึง ความสว่าง ความเจริญ แสงที่จะประสบสู่ความสำเร็จ    ดำ หมายถึง ความเข็มแข็ง ความกล้าหาญ อดทน
เพลง: มาร์ชแม่จันวิทยาคม
เว็บไซต์: www.mwk.ac.th
โรงเรียนแม่จันวิทยาคม (อังกฤษ: Maechan Witthayakhom School) ตั้งอยู่ในอำเภอแม่จัน จังหวัดเชียงราย จัดตั้งขึ้นในปีการศึกษา 2502 โดยการอนุมัติของกระทรวงศึกษาธิการ ตามหนังสือของกระทรวงศึกษาธิการที่ 450/2502 ลงวันที่ 19 มีนาคม 2502 ได้จัดสอนหลักสูตรมัธยมศึกษาวิสามัญศึกษาตอนปลาย ในปีแรกได้เปิดสอนชั้นมัธยมปีที่ 4 (เทียบเท่าชั้นมัธยมศึกษาปีที่ 1 ของหลักสูตรปัจจุบัน) จำนวน 1 ห้องเรียน โดยรับนักเรียนสหศึกษาจำนวน 40 คน
ประวัติ

เมื่อเริ่มเปิดทำการสอน ได้ใช้สถานที่บริเวณโรงอาหารของโรงเรียนศึกษาสงเคราะห์แม่จัน ซึ่งตั้งอยู่หมู่ที่ 2 ตำบลแม่จัน จังหวัดเชียงราย ได้ใช้สถานที่ดังกล่าวเปิดทำการสอนตั้งแต่วันที่ 17 พฤษภาคม 2502 ถึงวันที่ 18 พฤษภาคม 2503 จึงได้ย้ายมาสร้างอาคารเรียนชั่วคราวที่บริเวณโรงเรียนบ้านแม่จัน (เชียงแสนประชานุสาสน์) และได้เปิดทำการสอนอยู่ที่นี่ 2 ปีการศึกษา  จากนั้นจึงย้ายมาทำการสอน ณ ที่ทำการปัจจุบัน ตั้งแต่วันที่ 17 พฤษภาคม 2505 เป็นต้นมา ในปีการศึกษา 2520 ได้รับอนุมัติให้เปิดสอนหลักสูตรมัธยมศึกษาตอนปลาย จำนวน 2 ห้องเรียน คือ แผนการเรียนวิทยาศาสตร์-คณิตศาสตร์ และแผนการเรียนศิลป์-คณิต
โรงเรียนแม่จันวิทยาคม ตั้งอยู่เลขที่ 65 หมู่ที่ 3 ตำบลป่าซาง อำเภอแม่จัน จังหวัดเชียงราย โดยในระยะแรกมีพื้นที่ ประมาณ 20 ไร่ ซึ่งเป็นพื้นที่สาธารณประโยชน์ของตำบลป่าซาง ต่อมาได้รับความอนุเคราะห์จากชุมชนในการบริจาคที่ดิน สมาคมผู้ปกครอง-ครู และกรรมการของโรงเรียนร่วมบริจาคเงิน รวมทั้งการใช้งบประมาณปรับปรุง บริเวณโรงเรียน จัดซื้อที่ดินเพื่อขยายพื้นที่ของโรงเรียน ปัจจุบันโรงเรียนมีพื้นที่ทั้งหมด 75 ไร่ 120 ตารางวา
โรมีโอ มิลเลอร์

| โรมีโอ |
| --- | --- |

ข้อมูลพื้นฐาน
ชื่อเกิด: เพอร์ซี โรมีโอ มิลเลอร์ จูเนียร์
รู้จักในชื่อ: ลิลโรมีโอ
เกิด:  (1989-08-19) 19 สิงหาคม ค.ศ. 1989 (35 ปี)
ที่เกิด: นิวออร์ลีนส์ รัฐลุยเซียนา สหรัฐอเมริกา
แนวเพลง: ฮิปฮอป
อาชีพ: แร็ปเปอร์, นักเขียน, นักแสดง, นักเรียน, ดีไซเนอร์, นักบาสเกตบอล
ช่วงปี: 2001–ปัจจุบัน
ค่ายเพลง: No Limit, Priority, Koch, Gutta,New No Limit, Take A Stand
เพอร์ซี โรมีโอ มิลเลอร์ จูเนียร์ (อังกฤษ: Percy Romeo Miller, Jr.) เกิดเมื่อวันที่ 19 สิงหาคม ค.ศ. 1989 ในนิวออร์ลีนส์ รัฐลุยเซียนา เป็นที่รู้จักในชื่อ โรมีโอ (Romeo) เป็นคนบันเทิงชาวอเมริกัน นักแสดงและนักบาสเกตบอล เขาเป็นบุตรชายของบุคคลสำคัญวงการบันเทิงและนักธุรกิจ มาสเตอร์พี และเป็นหลานชายของ ซี-เมอร์เดอร์ และซิลก์เดอะช็อกเกอร์ เขามีผลงานสตูดิโออัลบั้ม 6 ชุดและ 2 อัลบั้มรวมเพลง เขาเข้าเรียนโรงเรียนไฮสคูลเบเวอร์ลีฮิลส์ ในเบเวอร์ลีฮิลส์ รัฐแคลิฟอร์เนีย เขาได้รับทุนนักกีฬาในการเล่นบาสเกตบอลให้กับมหาวิทยาลัยเซาเทิร์นแคลิฟอร์เนีย ที่เขาอยู่ในทีมบาสเกตบอลนี้
โรงไฟฟ้าพลังงานฟอสซิล

โรงไฟฟ้า Bełchatów ขนาด 5,400 เมกะวัตต์ในโปแลนด์ - หนึ่งในโรงไฟฟ้​​าถ่านหินที่ใหญ่ที่สุดในโลก
โรงไฟฟ้าพลังงานฟอสซิล (อังกฤษ: fossil-fuel power station) เป็นโรงงานผลิตไฟฟ้าที่เผาเชื้อเพลิงฟอสซิลเช่นถ่านหิน, ก๊าซธรรมชาติหรือปิโตรเลียมในการผลิตไฟฟ้า โรงไฟฟ้​​าเชื้อเพลิงฟอสซิลจะได้รับการออกแบบในขนาดที่ใหญ่สำหรับการดำเนินงานอย่างต่อเนื่อง ในหลายประเทศ โรงงานดังกล่าวผลิตส่วนใหญ่ของพลังงานไฟฟ้าที่ใช้ในประเทศ โรงไฟฟ้าพลังงานฟอสซิลมีเครื่องจักรในการแปลงพลังงานความร้อนจากการเผาไหม้เป็นพลังงานกลซึ่งจะถูกนำไปเดินเครื่องกำเนิดไฟฟ้าต่อไป ตัวผลิตหลักอาจจะเป็นกังหันไอน้ำ, กังหันก๊าซหรือสำหรับโรงงานขนาดเล็กเป็นเครื่องยนต์สันดาปภายในแบบลูกสูบ (อังกฤษ: reciprocating internal combustion engine) โรงงานทั้งหมดนี้ใช้พลังงานที่สกัดได้จากการขยายตัวของก๊าซ แบบอบไอน้ำหรือก๊าซเผาไหม้ แต่ก็มีเครื่องกำเนิดไฟฟ้าแบบ Magnetohydrodynamic generator (MHD) ไม่กี่ตัวที่สามารถผลิตไฟฟ้าโดยการแปลงพลังงานของก๊าซร้อนที่กำลังเคลื่อนที่ให้เป็นไฟฟ้าได้โดยตรง
ผลพลอยได้จากการดำเนินงานโรงไฟฟ้​​าความร้อนจะต้องมีการพิจารณาถึงการออกแบบและการดำเนินงานของพวกมันด้วย พลังงานความร้อนที่สูญเสียซึ่งจะยังคงเกิดจากการที่มีประสิทธิภาพที่จำกัดของวัฏจักรพลังงานของ Carnot cycle, Rankine cycle, หรือ Diesel cycle จะถูกปล่อยออกโดยตรงสู่ชั้นบรรยากาศหรือแม่น้ำ/ทะเลสาบ หรือโดยอ้อมสู่บรรยากาศโดยใช้หอระบายความร้อนด้วยน้ำจากแม่น้ำหรือทะเลสาบมาใช้เป็นสื่อกลางระบายความร้อน ก๊าซไอเสียจากการเผาไหม้ของเชื้อเพลิงฟอสซิลจะถูกปล่อยออกสู่อากาศ ก๊าซนี้ประกอบด้วยแก๊สคาร์บอนไดออกไซด์และไอน้ำ พร้อมกับสารอื่น ๆ เช่นไนโตรเจนออกไซด์ (NOx) ซัลเฟอร์ออกไซด์ (SOx) ปรอท, ร่องรอยของโลหะอื่น ๆ , และเถ้าลอยสำหรับโรงไฟฟ้าถ่านหิน เถ้าขยะแข็งจากหม้อไอน้ำถ่านหินก็จะต้องกำจัดออกเช่นกัน เถ้าถ่านหินบางส่วนสามารถนำมารีไซเคิลเป็นวัสดุก่อสร้างได้
โรงไฟฟ้าพลังงานฟอสซิลเป็นตัวปล่อยที่สำคัญของ CO2 ซึ่งเป็นแก๊สเรือนกระจกตามความเห็นเป็นฉันทามติขององค์กรทางวิทยาศาสตร์ ว่ามันเป็นผู้มีส่วนร่วมในการสร้างภาวะโลกร้อน เมื่อคิดพลังงานไฟฟ้าที่ผลิตได้หน่วยต่อหน่วย ถ่านหินสีน้ำตาลจะปล่อย CO2 ออกมาเกือบสองเท่าของ CO2 จากก๊าซธรรมชาติ และถ่านหินสีดำปล่อย CO2 ออกมาค่อนข้างน้อยกว่าถ่านหินน้ำตาล การดักจับและการเก็บคาร์บอนที่ปล่อยออกมายังทำไม่ได้ในปัจจุบัน
แนวคิดพื้นฐาน

ในโรงไฟฟ้​​าพลังงานฟอสซิล พลังงานเคมีที่เก็บไว้ในเชื้อเพลิงฟอสซิลเช่นถ่านหิน น้ำมันเตา ก๊าซธรรมชาติ หรือหินน้ำมันและออกซิเจนในอากาศจะถูกแปลงอย่างต่อเนื่องให้เป็นพลังงานความร้อนจากนั้นก็เป็นพลังงานกลและพลังงานไฟฟ้าในที่สุด แต่ละโรงไฟฟ้​​าพลังงานฟอสซิลมีระบบที่ซับซ้อนและได้รับการออกแบบตามคำสั่ง ค่าใช้จ่ายในการก่อสร้างณ ปี 2004 อยู่ที่ US$ 1,300 ต่อกิโลวัตต์ หรือ $ 650 ล้าน สำหรับขนาด 500 MWe [ต้องการอ้างอิง] การสร้างหลายหน่วยผลิตไฟฟ้าในโรงงานเดียวกันจะเป็นการใช้ที่ดิน, ทรัพยากรธรรมชาติและแรงงานอย่างมีประสิทธิภาพมากขึ้น ส่วนใหญ่ของโรงไฟฟ้าพลังความร้อนในโลกจะใช้เชื้อเพลิงจากฟอสซิลมากกว่าความร้อนจากนิวเคลียร์, ความร้อนใต้พิภพ, ชีวมวล, หรือจากแสงอาทิตย์
แนวคิดพื้นฐาน > จากพลังงานความร้อนเป็นพลังงานกล

กฎข้อที่สองของอุณหพลศาสตร์ระบุว่า closed-loop cycle ใดๆเท่านั้นที่สามารถแปลงบางส่วนของความร้อนที่ผลิตระหว่างการเผาไหม้ให้เป็นงานเชิงกลได้ ส่วนที่เหลือของความร้อน(ที่เรียกว่าความร้อนสูญเสีย)จะต้องถูกปล่อยออกมาในสภาพแวดล้อมที่เย็นกว่าในช่วงย้อนกลับของวงจร ส่วนของความร้อนที่ปล่อยออกสู่ตัวกลางที่เย็นกว่าต้องเท่ากับหรือมากกว่าสัดส่วนระหว่างอุณหภูมิสมบูรณ์ (อังกฤษ: absolute temperature) ของระบบระบายความร้อน (สิ่งแวดล้อม) กับแหล่งความร้อน (เตาเผาไหม้). การเพิ่มอุณหภูมิของเตาเผาช่วยเพิ่มประสิทธิภาพ แต่ทำให้การออกแบบมีความซับซ้อน ความซับซ้อนหลักได้แก่การเลือกโลหะผสมที่ใช้สำหรับการก่อสร้าง, ทำให้การทำเตาเผามีราคาแพงมากขึ้น ความร้อนสูญเสียไม่สามารถแปลงเป็นพลังงานกลได้ถ้าปราศจากระบบระบายความร้อนเย็นที่เสมอกัน อย่างไรก็ตามมันอาจถูกนำไปใช้ในโรงไฟฟ้​​าพลังความร้อนร่วม (อังกฤษ: cogeneration plant) หรือเพื่อให้ความร้อนกับอาคาร, ผลิตน้ำร้อน, หรือให้ความร้อนกับวัสดุในงานอุตสาหกรรมเช่นในโรงกลั่นน้ำมันบางแห่ง, โรงงานทั่วไป และโรงงานสังเคราะห์ทางเคมี
ประสิทธิภาพเชิงความร้อนโดยทั่วไปสำหรับเครื่องกำเนิดไฟฟ้าขนาดสาธารณูปโภคอยู่ที่ประมาณ 33% สำหรับโรงไฟฟ้าถ่านหินและน้ำมันเตา, และ 56-60% (lower heating value (LHV)) สำหรับโรงไฟฟ้าก๊าซวงจรรวม (อังกฤษ: combined-cycle gas-fired plant) โรงไฟฟ้าที่ออกแบบมาเพื่อให้เกิดประสิทธิภาพสูงสุดในการดำเนินงานที่เต็มความจุจะมีประสิทธิภาพน้อยลงเมื่อดำเนินงานนอกเหนือจากที่ออกแบบ (เช่นอุณหภูมิต่ำเกินไป)
โรงไฟฟ้าพลังงานฟอสซิลในทางปฏิบัติที่ดำเนินงานเป็นเครื่องยนต์ความร้อนจะไม่สามารถทำงานเกินขีดจำกัดของรอบการ์โนต์สำหรับการแปลงพลังงานความร้อนให้เป็นงานที่มีประโยชน์ เซลล์เชื้อเพลิงไม่ได้มีข้อจำกัดทางอุณหพลศาสตร์เช่นเดียวกันเพราะพวกมันไม่ได้เป็นเครื่องยนต์ความร้อน
แหล่งข้อมูลอื่น

Conventional coal-fired power plant
Power plant diagram เก็บถาวร 2011-04-23 ที่ เวย์แบ็กแมชชีน
Large industrial cooling towers เก็บถาวร 2006-04-20 ที่ เวย์แบ็กแมชชีน
Statistics on existing U.S. coal-fired plants
Coal Power more deadly than Nuclear
"Must We Suffer Smoke" , May 1949, Popular Science article on early methods of scrubbing emissions from coal-fired power plants
The Future of Coal: Utilizing America’s Abundant Energy Resources: Hearing before the Subcommittee on Energy, Committee on Science, Space, and Technology, House of Representatives, One Hundred Thirteenth Congress, First Session, July 25, 2013
U.S. President Obama threatens bankruptcy to anyone building a coal-fired power plant in the U.S. 2008 interview with San Francisco Gate
Gas Power Plant News from Power Engineering Magazine เก็บถาวร 2015-07-10 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ